**Profesionālās darbības vērtēšanas kritēriji**

**Elektroencefalogrāfijas metodē M23**

**I. Profesionālās darbības kritēriji sertifikācijai**

1. Ir apgūta Elektroencefalogrāfijas (EEG) metodes teorētiskā un praktiskā apmācība atbilstoši Sertifikācijas eksāmena programmai.
2. Mācību ilgums – 25 nedēļas, kuru laikā paredzēti - 10 teorētiskie semināri , vismaz 3 teorētiskie pārbaudes darbi par apgūto materiālu ( vēlamais formāts – kontroldarbi par teorētiskajiem jautājumiem, klīniski uzdevumi un gadījumu analīze ).
3. Kritēriji profesionālās darbības pārskatam, Lai pielaistu pie sertifikācijas eksāmena, kursantam jāpiedalās teorētiskajos semināros un jānokārto 3 pārbaudes darbi, kā arī jāveic noteikts skaits patstāvīgi veiktu izmeklējumu sertificētas apmācīttiesīgas personas uzraudzībā:

• Datorizēta elektroencefalogrāfija ar EEG –VIDEO sinhronu monitorēšanu ar standarta funkcionāliem testiem bērniem un pieaugušajiem -200

• Elektroencefalogrāfija ar inducēto miegu – 30

• Elektroencefalogrāfija ar papildu funkcionālajiem un medikamentozajiem testiem -5

• Elektrodu uzlikšana elektroencefalogrāfijas veikšanai-5

• Ilgtermiņa video EEG pierakstu analizēšana - 10

Jāprot tehniski precīzi veikt šos izmeklējumus, izvērtēt un analizēt iegūtos datus un patstāvīgi sniegt slēdzienu atbilstoši metodes vadlīnijām.

1. Ir iesniegts profesionālās darbības pārskats, kurā atspoguļots veiktā darba apjoms, intensitāte un kvalitāte apmācības periodā, un izglītības dokumenta kopiju par tālākizglītības programmas apguvi attiecīgajā ārstnieciskajā vai diagnostiskajā metodē un kuru apstiprinājis Elektroencefalogrāfijas metodē apmācībtiesīga ārstniecības persona, kuras vadībā vai uzraudzībā strādājusi sertificējamā ārstniecības persona.
2. Sekmīgi nokārtots sertifikācijas eksāmens EEG metodē: pareizi atbildēti vismaz 75% sertifikācijas eksāmena teorētisko jautājumu un sekmīgi izpildīta praktiskā daļa – veikta trīs EEG izmeklējumu interpretācija, sertificējamā ārstniecības persona pārvalda uzdoto atbilstoši M53 metodes aprakstam.

**II. Profesionālās darbības kritēriji resertifikācijai**

1. Ir iesniegts ārstniecības iestādes vadītāja apstiprināts profesionālās darbības pārskats, kurā atspoguļots sertifikāta derīguma termiņa laikā veiktā darba apjoms, intensitāte un kvalitāte (informāciju sniedz par visām ārstniecības iestādēm, kurās sertifikāta derīguma termiņa laikā resertificējamā ārstniecības persona strādā vai ir strādājusi).
2. Profesionālās darbības pārskata periodā pretendentam ir vismaz trīs gadus ilga praktiskā darba pieredze tieši Elektroencefalogrāfijas metodē pēdējo piecu gadu laikā.
3. Piecu gadu laikā ir veikti vismaz 1000 elektroencefalogrāfijas metodes izmeklējumi un vai 200 ilgtermiņa video -elektroencefalogrāfijas > 12 stundām izvērtējumi un doti slēdzieni.
4. Izņēmuma gadījumi ir bērna kopšanas atvaļinājums vai ilgstoša darbnespēja slimības dēļ, kuru gadījumā nepieciešamais manipulāciju skaits ir par attiecīgo laika periodu proporcionāli mazāks.
5. Regulāri apmeklēti tālākizglītības pasākumi, iegūts nepieciešamais tālākizglītības punktu skaits (100, no kuriem 60 iegūti ar specialitāti saistītos izglītības pasākumos), iepazinies ar speciālo literatūru atskaites periodā.

Elektroencefalogrāfijagrāfijas metodē resertificējamās ārstniecības personas profesionālās darbības pārskata prasības.

Tiek uzrādīta profesionālā darbība pēdējo 5 gadu periodā:

Regulāri izpildītais praktiskais darbs (vidējie dati) katrā atskaites gadā Eletroencefalogrāfijas metodē izmeklējumi un to interpretācija

Kad un kur kvalificējies Eletroencefalogrāfijas metodē vai atbilstošā saistībā ar to
Kāds organizatoriskais vai izglītojošais darbs veikts atskaites periodā

Apstiprināts LNB Valdes un Sertifikācijas komisijas kopsēdē 2021.gada 17.septembrī